یہ میری بھتیجی سٹیلا ہے.
ابھی ایک سال کی ہوئی ہے اور چلنا شروع کیا ہے۔
اور وہ بہت مزے سے چلتی ہے جیسے اکژ ایک سالہ بچے چلتے ہیں،
ایسا جیسے اسکا جسم اسکے اخیتیار سے ذیادہ تیزی سے چلنے لگا ہے۔
یہ بہت دلکش لگتا ہے۔
فلحال اسکا پسندیدہ کام
خود کو آئینے میں دیکھنا ہے۔
اسے اپنے عکس سے محبت یے۔
کھلکھلا کر شور کرتی ہے اور ہنستے ہوے خود کو چومتی ہے۔
یہ بہت خوبصورت ہے۔
اسکی سہلیاں بھی یہی کرتیں ہیں اور میری ماں کہتی ہے کہ میں بھی ایسا ہی کرتی تھی،
اور میں یہ سوچنے لگی کہ:
میں نے یہ کب کرنا چھوڑ دیا؟
کب اچانک اپنے سراپے سے پیار کرنا مناسب نہں رہتا؟
کیونکہ ہم یہ نہں کرتے۔
دس ہزار لوگ ہرمہینے گوگل کرتے ہیں،
"کیا میں بدصورت ہوں؟"
فائی سے ملیے۔ یہ 13 سال کی ہیں اور ڈینور میں رہتی ہے۔
ہر نوجوان کی طرح وہ پسند کیا جانا چاہتی ہے.
یہ اتوار کی رات ہے۔
وہ اسکول کے آنے والے ہفتے کے لیے تیار ہو رہی ہے۔
اور تھوڑا گھبرا رہی ہے اور پریشان ہے کیونکہ
اپنی ماں سے ہر وقت سننے کے باوجود
کہ وہ خوبصورت ہے،
روزانہ کوئی اسے سکول میں یہ کہہ دیتا ہے کہ وہ بدصورت ہے۔
اپنی ماں اور سکول کے دوستوں کی باتوں میں تضاد
یا اپنے ساتھیوں کی باتیں سن کر،
اسے پتہ نہیں کہ کس کی بات پہ یقین کرے۔
تو اس نے یو ٹیوب پر اپنی ویڈیو لگائی،
اور لوگوں سے یہ پوچھا کہ،
"میں خوبصورت ہوں یا بد صورت ہوں؟"
فائی کو ابھی تک 13،000 جواب ملے ہیں۔
ان میں سے کچھ اتنے بد لحاض ہیں کہ انہوں نے سوچا تک نہیں۔
یہ ایک عام، صحت مند سی نوجوان لڑکی کو جواب مل رہے ہیں
جو زندگی کے ایک نازک موڑ پہ ہے۔
ہزاروں لوگ اسی طرح کی ویڈوز لگا رہے ہیں،
جن میں زیادہ تعداد لڑکیوں کی ہے۔
لیکن وہ ایسا کیوں کر رہے ہیں؟
شاید، آج کے نوجوان کم ہی اکیلے ہوتے ہیں.
وہ ہر وقت آن لائن اور دستیاب رہنے کے دبائو کا شکار ہیں،
باتیں کرنا، پیغام بھیجنا، پسند کرنا، تبصرہ کرنا یا کچھ نہ کچھ شیئر کرتے رہنا —
یہ کبھی ختم نہیں ہوتا۔
اس سے پہلے ہم کبھی اتنے جڑے ہوئے نہیں تھے،
ہر وقت اور یر جگہ، وہ بھی کم عمری میں۔
اور جیسے ایک ماں نے مجھے بتایا، لگتا ہے روز رات کو کمرے میں ہلہ گلا ہوتا ہے۔
کوئی رازداری نہں رہی.
اسکی وجہ سے مسلسل سماجی دباؤ برداشت کرنا بھی مشکل ہو جاتا ہے۔
خود کو جانچنے کا یہ طریقہ چل نکلا ہے کہ ہمیں
کتنے لائیکس ملے
اور کس طرح کے تبصرے ملتے ہیں۔
آن لائین اورآف لائین زندگی میں کوئی فرق نہں رہا۔
حقیقی اور مصنوعی میں فرق ختم ہو گیا ہے۔
اور یہ فرق بھی کہ کیا حقیقی ہے
اور کس میں ڈیجیٹل ہیرا پھیری کی گئی ہے.
کس کی زندگی میں کوئی خاص بات ہے بلمقابل کوئی روزمرہ کی عام سی بات ہے۔
اور وہ رہنما ئی کے لیے کہاں دیکھ رہے ہیں؟
آپ دیکھ سکتے ہیں کہ آجکل کی لڑکیوں کی
نیوز فیڈ میں کیا ہوتا ہے۔
دبلی پتلی ماڈلز کی اب بھی کیٹ واکس میں بھرمار ہے۔
مصنوعی بناوٹ معمول کی بات ہے۔
اور ٹرینڈ جیسے #thinspiration, #thighgap,
#bikinibridge اور #proana۔
جو #proana کا مطلب نہیں جانتے، یہ ہے کم کھانے کو جنون کی حد تک اپنانا۔
یہ تضحیک والے رجحانات عام ہیں اور
عورت کی تذلیل کا باعث ہیں۔
لڑکیوں کی رہنما کون ہیں، اسکا اندازہ لگانا مشکل نہں۔
لیکن لڑکے بھی اس سے محفوظ نہں ہیں.
گڑھے ہوئے جبڑے، ہیروز جیسے کسرتی بدن اور
بے راہ رو فنکار، انکے رہنما ہیں۔
لیکن اس سب میں برا کیا ہے؟
بےشک ہم اپنے بچوں کو تندرست اور متوازن اشخاص کے طور پر دیکھنا چاہتے ہیں۔
لیکن اس ظاہر پسند کلچر میں ہم اپنے بچوں کو
اپنا وقت اور ذہنی صلاحیتیں ظاہری صورت پر لگانا سکھا رہے ہیں
نہ کہ شخصیت کے دوسرے پہلووٗں کو نمایاں کرنے میں۔
لہذا ان کے تعلقات، جسمانی صلاحیتوں کی ترقی،
اور ان کی پڑھائی اور دیگر امور پر اثر ہوتا ہے۔
دس میں سے چھ لڑکیاں کچھ کرنے سے انکاری ہیں کیونکہ وہ سمجھتیں ہیں کہ
وہ خوبصورت نہیں ہیں۔
یہ کوئی معمولی سرگرمیاں نہں ہیں۔
یہ انسان کی بڑھوتری کے لیے بنیادی سرگرمیاں ہیں
سماج اور افرادی قوت کے لیے۔
اکتیس فیصد یعنی تین نوجوانوں میں ایک کتراتا ہے
کلاس میں بولنے سے۔ وہ کلاس میں
بحث میں حصہ لینے سے کتراتے ہیں
کیونکہ وہ نہں چاہتے کہ کوئی انکی شکل و صورت پر توجہ دے۔
پانچ میں سے ایک کلاس میں ہی نہں آتے
جب انکا دل نہں کرتا۔
اور جب امتحانات کی باری آتی ہے،
اگر آپکو لگتا ہے کہ آپ بہت اچھے نہں لگ رہے
خاص طور پہ اگر آپ پتلے نہں ہیں،
تو آپکے مجوعی نمبروں کا تناسب کم رہے گا
اپنے ساتھیوں سے جو اسکی پروا نہیں کرتے۔
یہ فن لینڈ، امریکہ اور چین میں یکساں ہے،
سچ ہے، قطع نظر کہ آپ میں کتنی صلاحیت ہے۔
ہم اصل میں بات کر رہے ہیں کہ
آپکے خیال میں آپ کیسے لگتے ہیں نہ کہ اصل میں آپ کیسے ہیں۔
کم جسمانی اعتماد تعلیمی کامیابی پر اثر کر رہا ہے.
لیکن یہ صحت کو بھی نقصان پہنچا رہا ہے.
کم جسمانی اعتماد والے نوعمر افراد کم جسمانی سرگرمی کرتے ہیں،
کم پھل اور سبزیاں کھاتے ہیں،
غیر صحت مند وزن کم کرنے کے عمل اختیار کرتے ہیں
جو خوراک کے امراض کا سبب بنتا ہے۔
وہ خود اعتمادی کی کمی کا شکار ہوتے ہیں.
وہ ارد گرد کے لوگوں سے جلدی متاثر ہوتے ہیں
اور وہ ذہنی دباو کے زیادہ خطرے میں ہوتےہیں.
اور ہمیں لگتا ہے کہ ان وجوہات کی بنا پر انہیں زیادہ خطرہ ہے
شراب اور منشیات سے،
بےتحاشا ڈائیٹنگ، کاسمیٹیک سرجری، نو عمری میں غیر محفوظ جنسی تعلقات سے;
اور خود اذیتی سے۔
بہترین جسم کی خواہش ہمارے صحت کے نظام پر برا اثر ڈال رہی ہے
اور ہماری حکومتوں کو اربوں ڈالر خرچ کرنا پڑ رہے ہیں۔
اور ہم اس سے باہر نہں نکل رہے۔
وہ خواتین جو خود کو زیادہ وزنی سمجھتی ہیں،
چاہے وہ ہوں یا نہ ہوں —
غیرحاضری کی زیادہ شرح رکھتی ہیں.
سترہ فیصد عورتیں
نوکری کے انٹرویو کے لیے نہں آئیں گی
اگر انکے خیال میں اس دن وہ اچھی نہں لگ رہی ہوں گی۔
زرا سوچیے کہ یہ ہماری
معیشت پہ کیا اثر کر رہا ہے۔
اگر ہم اس پر قابو پا لیں تو
مواقع کس نوعیت کے ہوجائیں گے۔
اس قوعت کو ابھارنا ہم سب کے لیے
مفید ثابت ہو گا۔
لیکن ہم یہ کیسے کر سکتے ہیں؟
باتیں کرنے سے کچھ نہں ہو گا۔
یہ کافی نہں ہو گا۔
اگر آپ واقعی کچھ کرنا چاہتے ہیں،
تو اسکے لیے کچھ تو کرنا پڑے گا۔
ہمارے خیال میں اسکے تین طریقے ہیں:
سب سے پہلے جسمانی اعتماد کا شعورپیدا کرنا ہے۔
ہمیں توجوانوں کی مدد کرنی چاہیے
کہ وہ ظاہریت پسندی سے چھٹکارا پا سکیں
اور خود اعتمادی پر توجہ دیں۔
اچھی خبر یہ ہے کہ اس کام کے لیے
بہت سے پروگرام موجود ہیں۔
بری خبر یہ ہے کہ ان میں سے اکثرناکام ہیں۔
مجھے حیرت ہوئی کہ بہت سے نامور
پروگرام نادانستہ طور پر
صورتحال کو بدتر بنارہے ہیں.
تو ہمیں اس بات کو یقینی بنانا ہے
کہ ہمارے بچے جو پروگرام لے رہے ہیں
وہ نہ صرف مثبت ہوں،
بلکہ انکا اثر بھی دیرپا ہو۔
تحقیق سے ثابت ہے کہ بہترین پروگرام
یہ چھ کام کرتے ہیں:
پہلا، خاندان، دوستوں اور تعلقات کا اثر و رسوخ ہے۔
دوسرا، میڈیا اور نامور شخصیات کا سحر ہے،
پھر تنگ کرنے اورغنڈہ گردی سے نمٹنے کے طریقے،
ایک دوسرے سے ذیادہ
خوبصرت لگنے کی جنگ،
ظاہر کے بارے میں بات کرتے ہوئے — کچھ لوگ
اسکو "جسم کی بات" یا "موٹاپے کی بات" کہتے ہیں
اور آخر میں اپنی عزت کی بنیاد رکھنا
اور اپنا خیال رکھنا ہے۔
یہ چھ چیزیں اہم شروعات ہیں
کسی کے لیے بھی جو سنجیدگی سے
جسمانی اعتماد کا شعور پھیلانا چاہتا ہے۔
تعلیم اہم ہے،
لیکن اس مسئلہ سے نمٹنے کے لیے
ہم سب کو آگے آنا ہو گا
اور بہتر رہنما بننا ہو گا
اپنی زندگی میں شامل لڑکیوں اور عورتوں کے لیے۔
جمود کو للکارنا ہو گا کہ
کس طرح عورتوں کو دیکھا جاتا ہے اور کس طرح انکے بارے میں بات کی جاتی ہے۔
یہ ٹھیک نہیں ہے کہ ہم کسی کے کام کا اندازہ لگائیں
کہ ہمارے سیاستدانوں کے بال کیسے کٹے ہیں
یا ان کی چھاتیاں کتنی بڑی ہیں،
یا یہ نتیجہ نکالنا کہ عزم یا کامیابی
کسی اولمپین کی، اسکی ظاہری صورت سے ثابت ہے۔
ہمیں لوگوں کو انکے کام سے جانچنا چاہیے،
نہ کہ جیسے وہ دکھتے ہیں۔
ہم شروع کر سکتے ذمہ داری لینے سے ان تصاویر
اور تبصروں کی
جو ہم اپنے سماجی نیٹورکس پر کرتے ہیں۔
ہم لوگوں کی انکی کوشش کی بنیاد پر اور انکے کام پر
تعریف کر سکتے ہیں
نہ کہ انکی شکل و صورت پہ۔
مجھے آپ سے پوچھنا ہے،
کہ اخری بار کب آپ نے
شیشے کو چوما تھا؟
بالآخر، ہمیں مل کر کام کرنے کی ضرورت ہے
معاشروں کے طور پر، حکومتوں کے طور پر
اور کاروباری اداروں کو اس ثقافت کو تبدیل کرنے کے لیے
تاکہ ہمارے بچوں کو اپنی مکمل قدر ہو،
انفرادیت، تنوع، شامل کئے جانے کی قدر.
ان لوگوں کی بات کرنے کی ضرورت ہے جو حقیقی فرق لا رہے ہیں
ہماری اقدار میں اور جو
دنیا بدل رہے ہیں۔
ان کو نشریاتی وقت دینا ہو گا کیونکہ صرف اسی صورت میں
ہم ایک مختلف دنیا بنا سکتے ہیں۔
ایک ایسی دنیا جس میں ہمارے بچوں کو
اپنا بہترین ترجمان بننے کی اجازت ہو،
جہاں یہ سوچ کہ کے وہ کیسے لگ رہے ہیں
وہ خود میں کمی نہ محسوس کریں
اپنے مقصد کے حصول میں کوشش کرتے ہوئے۔
اس بارے میں سوچیں یہ آپکی زندگی میں شامل کسی کے لیے کیا معنی رکھتا ہے۔
آپکے ذہن میں کون ہے؟
آپکی بیوی؟
آپکی بہن؟
آپکی بیٹی؟
آپکی بھتیجی؟
آپکی دوست؟ یہ آپ سے کچھ دور بیٹھی عورت بھی ہو سکتی ہے
آج کے دن سے۔
اس کے لئے یہ کتنی اہمیت کا حامل ہو گا
کہ وہ اس آواز سے آزاد ہو جائے
اپنی اندرونی تنقید کی، جو اسے ستاتی ہے
کہ ہونی چاہیں لمبی ٹانگیں، پتلی رانیں، چھوٹا پیٹ،
اور چھوٹے پاوں؟
اس کے لئے کیا مطلب ہو گا اگر ہم اس پر قابو پا لیں
اور اس طرح اسکی صلاحیتیں اجاگر کر دیں؟
فلحال ہماری ثقافت کا جنون
ظاہریت پسندی کا ہمیں بڑھنے سے روک رہا ہے۔
چلیں اپنے بچوں کو حقیقت دکھاتے ہیں۔
انکو بتاتے ہیں کہ جیسے آپ دکھتے ہیں
وہ آپکی شخصیت کا صرف ایک حصہ ہے
اور سچ یہ ہے کہ ہم ان اس سے محبت کرتے ہیں
جو وہ اصل میں ہیں
اور جو وہ کرتے ہیں
اور جیسے وہ ہمارے احساسات کو چھوتے ہیں۔
آئیں خود اعتمادی اپنے سکول کے نصاب میں شامل کرتے ہیں۔
آئیں ہم سب اپنی سوچ بدلیں
جس طرح ہم اپنا دوسروں سے موازنہ کرتے ہیں۔
چلیں سماج کے طور پر مل کر کام کرتے ہیں،
عوام کی سطح سے لے کر حکومتی سطح تک،
تاکہ ایک سال کے ہنستے ہویے بچے
کل کے پراعتماد
تبدیلی رضاکار بن جایں۔
اب یہ کرنا ہے ہمیں۔
(تالیاں)